b"\n_START_ARTICLE_\nRosa Maria Mart\xc3\xadn i Ros\n_START_SECTION_\nBiografia\n_START_PARAGRAPH_\nEl 1973 es va llicenciar en hist\xc3\xb2ria de l'art a la Universitat de Barcelona, on es va especialitzar en l'estudi dels materials t\xc3\xa8xtils. El 1978 va comen\xc3\xa7ar a treballar al Museu T\xc3\xa8xtil i d'Indument\xc3\xa0ria de Barcelona fins que el 1982 n'esdevindria la directora, c\xc3\xa0rrec que va ostentar fins al 2002. Durant la seva direcci\xc3\xb3 es va ampliar el fons de la col\xc2\xb7lecci\xc3\xb3, gr\xc3\xa0cies a la tramitaci\xc3\xb3 de donaci\xc3\xb3 de diversos fons, sobretot de moda de l segle XX, des de pr\xc3\xaat-\xc3\xa0-porter fins a alta costura. A principis dels anys 90 va renovar l'exposici\xc3\xb3 permanent, fent-ne una nova s\xc3\xadntesi interpretativa. M\xc3\xa9s endavant, el 2008, es va incorporar com a conservadora al Museu del Disseny de Barcelona_NEWLINE_Ha comissariat diverses exposicions i assessorat diversos projectes cient\xc3\xadfics de restauraci\xc3\xb3 de teixits, entre els quals destaquen la recuperaci\xc3\xb3 i restauraci\xc3\xb3 dels teixits del sepulcre de Ramon Berenguer II (1982), l'humeral de Sant Eudald (Museu de Ripoll, 1984-1985), el sepulcre del campanar de l'esgl\xc3\xa9sia parroquial d'Agramunt (1997)._NEWLINE_\xc3\x89s vicepresidenta del Centre Internacional d'Estudis dels T\xc3\xa8xtils Antics (CIETA) des del 1993, membre de la Comissi\xc3\xb3 del Vestit (Costume Committee) del Consell Internacional de Museus (ICOM) des del 1978. Des del 2009 \xc3\xa9s vicepresidents d'Amics de l'Art Rom\xc3\xa0nic, filial de l'Institut d'Estudis Catalans."